สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 25 ต.ค.59
26 ต.ค. 2559

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (25 ต.ค.) หลังจากบริษัทจดทะเบียนรายใหญ่ของสหรัฐเปิดเผยผลประกอบการที่ผันผวน นอกจากนี้ ตลาดยังได้รับแรงกดดันจากรายงานของ Conference Board ซึ่งระบุว่า ดัชนีความเชื่อมั่นผู้บริโภคเดือนต.ค.ปรับตัวลงมากกว่าที่คาดการณ์ไว้
ดัชนีเฉลี่ยอุตสาหกรรมดาวโจนส์ปิดที่ 18,169.27 จุด ลดลง 53.76 จุด หรือ -0.30% ดัชนี NASDAQ ปิดที่ 5,283.40 จุด ลดลง 26.43 จุด หรือ -0.50% ดัชนี S&amp;P500 ปิดที่ 2,143.16 จุด ลดลง 8.17 จุด หรือ -0.38%
 
ตลาดหุ้นยุโรปปิดลบ เมื่อคืนนี้ (25 ต.ค.) โดยได้รับแรงกดดันจากการร่วงลงของหุ้นธนาคารของอิตาลี ซึ่งปัจจัยลบดังกล่าวได้สกัดแรงบวกจากรายงานที่ระบุว่า ดัชนีความเชื่อมั่นภาคธุรกิจเดือนต.ค.ของเยอรมนีพุ่งขึ้นแตะระดับสูงสุดในรอบกว่า 2 ปี
ดัชนี Stoxx Europe 600 ปรับตัวลง 0.4% ปิดที่ 343.07 จุด
ดัชนี CAC-40 ตลาดหุ้นฝรั่งเศสปิดที่ 4,540.84 จุด ลดลง 11.74 จุด หรือ -0.26% ดัชนี DAX ตลาดหุ้นเยอรมันปิดที่ 10,757.31 จุด ลดลง 3.86 จุด หรือ -0.04% ดัชนี FTSE 100 ตลาดหุ้นลอนดอนปิดที่ 7,017.64 จุด เพิ่มขึ้น 31.24 จุด หรือ +0.45%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบ เมื่อคืนนี้ (25 ต.ค.) โดยสัญญาน้ำมันดิบปรับตัวลงสู่ระดับต่ำกว่า 50 ดอลลาร์/บาร์เรลเป็นครั้งแรกในรอบ 1 สัปดาห์ หลังจากอิรักส่งสัญญาณว่าจะไม่มีส่วนร่วมในข้อตกลงการปรับลดกำลังการผลิตของกลุ่มประเทศผู้ส่งออกน้ำมัน (โอเปก)
สัญญาน้ำมันดิบ WTI ส่งมอบเดือนธ.ค.ลดลง 56 เซนต์ หรือ 1.1% ปิดที่ 49.96 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค.ลดลง 67 เซนต์ หรือ 1.3% ปิดที่ 50.79 ดอลลาร์/บาร์เรล
 
สัญญาทองคำตลาดนิวยอร์กปิดปรับตัวขึ้น เมื่อคืนนี้ (25 ต.ค.) เนื่องจากนักลงทุนเข้าซื้อทองคำในฐานะสินทรัพย์ที่ปลอดภัย หลังจากตลาดหุ้นนิวยอร์กร่วงลงเมื่อคืนนี้ นอกจากนี้ การอ่อนค่าของสกุลเงินดอลลาร์ยังกระตุ้นให้นักลงทุนเข้าซื้อสัญญาทองคำเช่นกัน
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 9.9 ดอลลาร์ หรือ 0.78% ปิดที่ระดับ 1,273.60 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 17.6 เซนต์ หรือ 1.00% ปิดที่ 17.78 ดอลลาร์/ออนซ์
สัญญาพลาตินัมส่งมอบเดือนม.ค.พุ่งขึ้น 25.8 ดอลลาร์ หรือ 2.75% ปิดที่ 964.90 ดอลลาร์/ออนซ์
สัญญาพัลลาเดียมส่งมอบเดือนธ.ค.เพิ่มขึ้น 4.10 ดอลลาร์ หรือ 0.7% ปิดที่ 634.85 ดอลลาร์/ออนซ์
 
ตลาดหุ้นลอนดอนปรับตัวเพิ่มขึ้น เมื่อคืนนี้ (25 ต.ค.) เพราะได้รับปัจจัยหนุนจากการปรับตัวขึ้นของหุ้นกลุ่มเหมืองแร่ หลังจากทั้งผลผลิตและราคาเหล็กกล้าต่างก็ปรับตัวเพิ่มขึ้นในตลาดจีน
ดัชนี FTSE 100 ปิดปรับตัวขึ้น 31.24 จุด หรือ 0.45% แตะที่ 7,017.64 จุด
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (25 ต.ค.) เนื่องจากได้รับแรงกดดันจากรายงานของ Conference Board ซึ่งระบุว่า ดัชนีความเชื่อมั่นผู้บริโภคเดือนต.ค.ปรับตัวลงมากกว่าที่คาดการณ์ไว้
ดอลลาร์สหรัฐอ่อนค่าลงเมื่อเทียบกับเยนที่ระดับ 104.23 เยน จากระดับ 104.27 เยน และลดลงเมื่อเทียบฟรังก์สวิส ที่ระดับ 0.9937 ฟรังก์ จากระดับ 0.9942 ฟรังก์ ในขณะที่ขยับลงเมื่อเทียบดอลลาร์แคนาดาที่ระดับ 1.3328 ดอลลาร์แคนาดา จากระดับ 1.3378 ดอลลาร์แคนาดา
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.0901 ดอลลาร์สหรัฐ จากระดับ 1.0876 ดอลลาร์สหรัฐ ในขณะที่เงินปอนด์ลดลงแตะระดับ 1.2190 ดอลลาร์สหรัฐ จากระดับ 1.2215 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7649 ดอลลาร์สหรัฐ จากระดับ 0.7601 ดอลลาร์สหรัฐ